[{"text_idx": "#000001", "text": "Bildo: Junaj log\u0302antoj de la c\u0302efurbo rekrutig\u0302as en la civila mobilizado, en Kijivo, la 28an de februaro 2022."}, {"text_idx": "#000002", "text": "Eble ni ne scias, ke ekzistas Ukrainoj, kiuj luktas kontrau\u0306 la invado de sia lando, kaj ankau\u0306 kontrau\u0306 la novliberalaj politikoj de sia registaro."}, {"text_idx": "#000003", "text": "Eble ni ne scias, ke ekzistas sindikataj, studentaj, feministaj kaj politikaj organizaj\u0302oj, kiuj dividas niajn luktojn kaj niajn ideojn."}, {"text_idx": "#000004", "text": "Ebe ni ne scias, ke ekzistas kontrau\u0306militaj kaj progresismaj fortoj, kaj subpremitaj popoloj en Rusia Federacio."}, {"text_idx": "#000005", "text": "Eble ni ne scias, ke ekzistas kontrau\u0306-militaj kaj progresismaj fortoj en Belorusio."}, {"text_idx": "#000006", "text": "Eble ni ne au\u0306dis Vladimir Putin paroli pri detruado de Ukrainio, kaj pri ne-ekzistado de la ukrainoj kiel popolo."}, {"text_idx": "#000007", "text": "Eble ni ne konsciis, ke la armeoj de la Rusia Federacio malobservas la landlimojn de sendependa lando (agreskrimo), bombadis civilajn log\u0302antojn (militkrimo), deportadis adoltojn kaj infanojn (militkrimo), uzadis seksperforton kiel militarmilon (krimo kontrau\u0306 la homaro), ktp."}, {"text_idx": "#000008", "text": "Eble ni ne scias, ke se la putinismaj armeoj retirig\u0302as sen kondic\u0302oj el tuta Ukrainio, la milito c\u0302esos kaj paco refarig\u0302os ebla horizonto."}, {"text_idx": "#000009", "text": "Eble ni ne scias, ke se la Ukrainoj rezignas pri rezistado, Ukrainio estos detruita kiel popolo kaj kiel sendependa nacio."}, {"text_idx": "#000010", "text": "Eble ni ne scias, ke se la Ukrainoj ne plu estas sufic\u0302e armitaj, Ukrainio estos detruita kiel sendependa nacio."}, {"text_idx": "#000012", "text": "Eble ni forgesis la diferencon inter la legitimaj militoj \u2013 kiel la militoj por nacia liberigo \u2013 kaj la imperiismaj militoj de konkero au\u0306 koloniismo \u2013 la subpremaj militoj."}, {"text_idx": "#000013", "text": "Eble ni forgesis, ke staras fundamenta diferenco inter fas\u0302isma diktaturo kaj demokratia republiko, ec\u0302 pli-malpli perfekta."}, {"text_idx": "#000014", "text": "Eble ni forgesis, kiel C\u0302eh\u0302aj, ke ni batalis kontrau\u0306 la anekso de nia lando, kaj ke kelkaj diris \u00ab Ne al la milito \u00bb, kiam la naziaj armeoj invadis nin."}, {"text_idx": "#000015", "text": "Eble ni forgesis, ke ni estis irlandanoj, kaj ke ni batalis kontrau\u0306 la angla okupacio, kiam kelkaj diris \u00ab Ne al la milito \u00bb kaj... la divido de nia lando dau\u0306ras de pli ol jarcento."}, {"text_idx": "#000016", "text": "Eble ni forgesis, ke ni estis rezistantoj en la okupaciata Eu\u0306ropo, kaj ke kelkaj eksplikis, ke ambau\u0306 tendumoj samvaloras."}, {"text_idx": "#000017", "text": "Eble ni forgesis, ke ni estis orientaj germanoj, poloj, hungaroj, c\u0302eh\u0302oj, afganoj, kaj ke ni luktis kontrau\u0306 la soveta invado, kiam kelkaj diris, ke necesas defendi la \u00ab patrion de la laboristoj \u00bb kontrau\u0306 la imperiismo."}, {"text_idx": "#000018", "text": "Eble ni forgesis, ke ni estis indig\u0302enoj, ke ni estis hereroj au\u0306 namoj, ke ni estas armenoj, kaj ke kelkaj faris nenion kontrau\u0306 la genocidoj au\u0306 aplau\u0306dis ilin."}, {"text_idx": "#000019", "text": "Eble ni forgesis, ke ni estis afrikanoj, kaj ke kelkaj nenion faris kontrau\u0306 la sklavkomerco kaj ec\u0302 aplau\u0306dis g\u0302in."}, {"text_idx": "#000020", "text": "Eble ni forgesis, ke ni estas ie ajn en la mondo, kaj ke kelkaj nenion faris kontrau\u0306 la koloniado, kaj ke multaj subtenis ilin."}, {"text_idx": "#000021", "text": "Eble ni forgesis, ke ni estis hispanaj, katalunaj, eu\u0306skaj... kaj ke kelkaj rifuzis liveri armilojn por batali kontrau\u0306 la armeoj de Franko."}, {"text_idx": "#000022", "text": "Eble ni forgesis, ke ni estis alg\u0302eraj kaj batalis por liberigi nian landon de la franca koloniado, kaj ke kelkaj kontentig\u0302is diri \u00ab Ne al la milito \u00bb kaj \u00ab Paco en Alg\u0302erio \u00bb."}, {"text_idx": "#000024", "text": "Eble ni forgesis, ke ni estis siriaj, kaj ke ni luktis kontrau\u0306 la diktaturo de Bas\u0302ar Al-Assad, subtenata de Rusia Federacio, kaj ke kelkaj diris \u00ab Ne al la milito \u00bb."}, {"text_idx": "#000025", "text": "Eble ni forgesis, ke kompanoj de Karl Marx rekrutig\u0302is en la armeo de la Unuig\u0302o por aboli la sklavecon."}, {"text_idx": "#000026", "text": "Eble ni forgesis, ke hispanaj anarkiistoj eniris Parizon sur la usonaj tankoj de la 2a DB."}, {"text_idx": "#000027", "text": "Eble ni forgesis, ke ni estis rusaj, belorusaj, c\u0302ec\u0302enaj, kartvelaj ktp. ke ni luktis kontrau\u0306 la grandrusia diktaturo, kaj ke kelkaj opinias, ke necesas ne humiligi Rusion."}, {"text_idx": "#000028", "text": "Eble ni forgesis, ke la usona imperiismo provizis armilojn al la c\u0302inoj por lukti kontrau\u0306 la japana koloniismo."}, {"text_idx": "#000029", "text": "Eble ni forgesis, ke la usona imperiismo provizis armilojn al la soveta registaro por lukti kontrau\u0306 la naziaj armeoj."}, {"text_idx": "#000030", "text": "Ni estas c\u0302eh\u0302aj, ni estas hungaraj, ni estas vjetnamaj, ni estas alg\u0302eraj, ni estas palestinaj, ni estas siriaj, ni estas saharaj, ni estas haitiaj, ni estas birmaj, ni estas ujguraj, ni estas kurdaj, ni estas peruaj, ni estas nikarakvaj, ni estas iranaj, ni estas ukrainaj."}, {"text_idx": "#000031", "text": "Niaj vivoj kaj niaj liberecoj pravigas, ke ni rezistu al la imperiismo kaj la diktaturo."}, {"text_idx": "#000033", "text": "Tiuj, kiuj subtenas la diktaturojn, tiuj, kiuj subtenas la imperiismajn agresantojn, neas nian rajton al rezistado (milite au\u0306 ne) por defendi niajn liberecojn, niajn naciajn rajtojn, niajn rajtojn kiel popoloj, niajn sociajn akirojn."}, {"text_idx": "#000034", "text": "Tiuj, kiuj volas senarmigi nin nome de la \u00ab paco \u00bb elektas detruadon de Ukrainio kaj de g\u0302ia popolo."}, {"text_idx": "#000035", "text": "Hierau\u0306 Chamberlain (kaj la brita imperiismo) kaj Stalino (kaj lia diktaturo nome de sovietismo) subtenis la pacon kun Hitlero. La rezulto estis dispartigo de Pollando, multoblig\u0302o de la koncentrejoj, s\u0302tata industrio de morto kaj ekstermejoj, tutmonda milito, milionoj da viktimoj civilaj kaj militaj, genocido de la judaj kaj ciganaj populacioj..."}, {"text_idx": "#000036", "text": "Tiuj, kiuj subtenas la invadon de Ukrainio fare de la rusiaj armeoj, tiuj, kiuj rifuzas donaci al la ukrainaj log\u0302antaroj la rimedojn por rezisti kaj liberigi sian landon ne estas niaj amikoj."}, {"text_idx": "#000037", "text": "Tiuj, kiuj parolas nur pri \u00ab paco \u00bb sen subteni la legitiman rajton al memdecido de la ukrainaj popoloj kaj la rajton al vivo, tiuj, kiuj rompas kun la subteno al la luktoj por nacia liberigo eraras kaj kontribuas subfosi la rajtojn de c\u0302iuj civitanoj, en Ukrainio kaj en la tuta mondo."}, {"text_idx": "#000039", "text": "Komuna deklaracio de la ukrainaj sindikatoj"}, {"text_idx": "#000040", "text": "Lukto por la libereco en Ukrainio"}, {"text_idx": "#000041", "text": "Kontrau\u0306 la rusia imperiismo (artikolo aperita en Sennaciulo n\u00b0 03-04 de marto/aprilo 2022)"}, {"text_idx": "#000042", "text": "Ukrainio: Labourstart Kampanjo: subtenu la lukton de la laboristoj por la laborrajtoj kaj la sindikataj rajtoj"}, {"text_idx": "#000043", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000045", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]